ประชาสัมพันธ์การรับขึ้นทะเบียนผู้สูงอายุเพื่อรับเงินเบี้ยยังชีพ
ตามนโยบายรัฐบาล ประจำปีงบประมาณ 2560
การขึ้นทะเบียนผู้สูงอายุรายใหม่ที่ยังไม่เคยลงทะเบียนมาก่อน ตั้งแต่วันที่ 1 – 30 พฤศจิกายน 2558  เวลา 08.30-16.00น. (เว้นวันหยุดราชการ) ณ สำนักงานองค์การบริหารส่วนตำบลยะต๊ะ หรือ สอบถามที่หมายเลขโทรศัพท์ 073-201-083 (เจ้าหน้าที่ผู้รับผิดชอบ งานพัฒนาชุมชน)
                                                                                                                   
คุณสมบัติของผู้ที่จะลงทะเบียนรับเบี้ยยังชีพผู้สูงอายุ ปีงบประมาณ 2560                                                                              
1. มีชื่อในทะเบียนบ้าน อยู่ในเขตองค์การบริหารส่วนตำบลยะต๊ะ
2. เป็นผู้ที่เกิดก่อน วันที่ 1 ตุลาคม 2499 และไม่เคยลงทะเบียนมาก่อน                                                     กรณีไม่ปรากฏวันที่ เดือนเกิด ในทะเบียนบ้าน ให้ถือว่าบุคคลนั้นเกิด วันที่ 1 มกราคม ของปีนั้น                                                                                                                        
3. ไม่เป็นผู้ รับสวัสดิการหรือสิทธิประโยชน์อื่นใด จากหน่วยงานของ รัฐ รัฐ วิสาหกิจ ได้แก่         เงินบำนาญ เบี้ยหวัด บำนาญพิเศษ ผู้สูงอายุที่อยู่ในสถานสงเคราะห์ของรัฐ ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐ หรือองค์การบริหารส่วนตำบลจัดให้เป็นประจำ ยกเว้น ผู้พิการ และผู้ป่วยเอดส์ ตามระเบียบฯ                                                                                                                                      
4. ไม่เป็นผู้ดำรงตำแหน่งดังนี้ กำนัน/ผู้ใหญ่บ้าน สารวัตรกำนัน ผู้ช่วยผู้ใหญ่บ้าน แพทย์ประจำตำบล 
อีหม่าม คอเต็บ บิหลั่น ข้าราชการการเมืองระดับชาติและท้องถิ่นทุกรูปแบบ เช่น สมาชิกสภาผู้แทนราษฎร สมาชิกวุฒิสภา สมาชิก สภาองค์การบริหารส่วนตำบล ผู้บริหารองค์การบริหารส่วนตำบล เป็นต้น
                                                                                                      
ขั้นตอนการยื่นคำขอ                                                                                                                                                   
ภายในเดือนพฤศจิกายนของทุกปีให้ผู้ที่จะมีอายุครบ 60 ปี บริบูรณ์ขึ้นไป ในปีงบประมาณ ถัดไป ลงทะเบียนเพื่อยื่นคำขอรับเงินเบี้ยยังชีพผู้สูงอายุด้วยตนเองต่อองค์การบริหารส่วนตำบลยะต๊ะ ผู้สูงอายุจะต้องนำเอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุ โดยมีหลักฐานดังนี้                                                                                              
1. สำเนาบัตรประชาชน จำนวน 1 ชุด                                                                                                                                  
2. สำเนาทะเบียนบ้าน จำนวน 1 ชุด                                                                                                                              
3. สมุดบัญชีเงินฝาก ออมทรัพย์ ธกส. หรือ ธนาคารกรุงไทย สาขารามัน จำนวน 1 ชุด                                                  
กรณีผู้สูงอายุไม่สามารถไปยื่นลงทะเบียนด้วยตนเองได้ สามารถทำหนังสือมอบอำนาจให้ บุคคลอื่น (ญาติ)   ไปยื่นแทนได้ โดยให้แนบสำเนาบัตรประชาชน สำเนาทะเบียนบ้าน ของผู้ยื่นแทน ด้วย
                                                                       
การจ่ายเบี้ยยังชีพผู้สูงอายุ                                                                                                                                         
ผู้สูงอายุจะได้รับเงินเบี้ยยังชีพผู้สูงอายุ ตั้งแต่เดือนตุลาคม 2559 เป็นต้นไป 
                                     
ปัจจุบันการจ่ายเบี้ยจะจ่ายแบบขั้นบันไดดังนี้                                                                                                                   
อายุ 60-69 ปี จะได้รับเบี้ยฯ เดือนละ 600 บาท                                                                                                                   
อายุ 70-79 ปี จะได้รับเบี้ยฯ เดือนละ 700 บาท                                                                                                                      
อายุ 80-89 ปี จะได้รับเบี้ยฯ เดือนละ 800 บาท                                                                                                                   
อายุ 90 ปี ขึ้นไป จะได้รับเบี้ยฯ เดือนละ 1,000 บาท
ประชาสัมพันธ์การรับขึ้นทะเบียนคนพิการเพื่อรับเงินเบี้ยยังชีพ
ตามนโยบายรัฐบาล ประจำปีงบประมาณ 2560
การขึ้นทะเบียนผู้สูงอายุรายใหม่ที่ยังไม่เคยลงทะเบียนมาก่อน ตั้งแต่วันที่ 1 – 30 พฤศจิกายน 2558 เวลา 
08.30-16.00น.(เว้นวันหยุดราชการ) ณ สำนักงานองค์การบริหารส่วนตำบลยะต๊ะ หรือ สอบถามที่
หมายเลขโทรศัพท์ 073-20108-3 (เจ้าหน้าที่ผู้รับผิดชอบ งานพัฒนาชุมชน) 
                                                                                                                 
คุณสมบัติของผู้ที่จะลงทะเบียนรับเบี้ยยังชีพผู้พิการ ปีงบประมาณ 2560                                                                              
1. มีชื่อในทะเบียนบ้านอยู่ในเขตตำบลยะต๊ะ และไม่เคยลงทะเบียนรับเบี้ยความพิการ                                                      
2. มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ                                                              
3. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ                                                                                 
4. มีสัญชาติไทย
                                                                                                                                                            
ขั้นตอนการรับลงทะเบียน ความพิการ                                                                                                                     
การลงทะเบียนผู้มีสิทธิรับเงินเบี้ยความพิการ ซึ่งรายใหม่ที่ยังไม่เคยลงทะเบียนมาก่อน ภายในเดือน 
พฤศจิกายนของทุกปีให้คนพิการ ลงทะเบียนยื่นคำขอรับเงินเบี้ยความพิการในปีงบประมาณถัดไปต่อองค์การ
บริหารส่วนตำบลยะต๊ะ โดยมีหลักฐานดังนี้                                                                                         
1. สำเนาทะเบียนบ้านคนพิการ จำนวน 1 ชุด                                                                                
2. สำเนาบัตรประจำตัวคนพิการ/สมุดคนพิการ จำนวน 1 ชุด                                                                        
3. สำเนาบัตรประจำตัวประชาชน จำนวน 1 ชุด                                                                                         
4. สมุดบัญชีเงินฝาก ออมทรัพย์ ธกส. หรือธนาคารกรุงไทย สาขารามัน จำนวน 1 ชุด                                
กรณีผู้พิการไม่สามารถไปยื่นลงทะเบียนด้วยตนเองได้ สามารถทำหนังสือมอบอำนาจให้บุคคลอื่น               (ผู้ ที่ดูแลคนพิการอยู่) ไปยื่นแทนได้ โดยให้แนบสำเนาบัตรประชาชน และสำเนาทะเบียนบ้าน ของผู้ยื่นแทน ด้วย
                 
การจ่ายเบี้ยยังชีพผู้พิการ                                                                                                              
ผู้พิการจะได้รับเงินเบี้ยยังชีพฯ รายละ 800 บาท/เดือน เริ่มรับตั้งแต่เดือนตุลาคม 2559 เป็นต้นไป 
